**Uzdravenie rodových koreňov**

Pri vypĺňaní tohto dotazníka použi aj prílohu „RODOKMEŇ“ do ktorej môžeš dopisovať skutočnosti, ktoré sa týkajú tvojich predkov. Dotazník je určený na ľahšiu identifikáciu koreňa tvojich osobných či rodinných problémov, problémom s podliehaním niektorým hriechom, problémom s otvorenosťou voči Bohu, problémom s chorobami, závislosťami a pod.

Odpovede môžeš písať na osobitný papier alebo zapísať do prílohy RODOKMEŇ. S niektorými skutočnosťami, ktoré považuješ za intímne sa zveruj len v rámci osobného poradenstva.

Nech ťa vedie Boh!

Rodinné pozadie

**Náboženské praktiky**

1. Zaoberali sa tvoji rodičia, starí rodičia alebo prastarí rodičia nejakými okultnými alebo nekresťanskými praktikami?

*Porábanie, zariekanie, zasvätenie detí iným silám, manipulácia, čítanie myšlienok, ak bol niekto médium pre vyvolávanie duchov, veštenie ako predpovedanie budúcnosti, reiki, jóga, bojové umenia, viera v reinkarnáciu, povery, účasť na satanistických obradoch, telepatia, hypnóza, seansy, extáza, čierna a biela mágia, uzavretie pokrvnej zmluvy, amulety, prívesky pre šťastie a ochranu, tarotove karty, magická guľa, špiritistické tabuľky, automatické písmo, čarodejníctvo, duchovní sprievodcovia...* (Doplň do rodokmeňa tie, ktoré sa týkajú teba a predkov.)

1. V krátkosti popíš vzťah svojich rodičov ku kresťanstvu (sú kresťania, praktizujú život viery?).
2. Mal niekto z tvojej rodiny nadmerný sklon k niektorému z týchto hriechov alebo sa tento hriech v rodine vyskytol? (Doplň do rodokmeňa!) *Vražda, obchodovanie s ľuďmi, rúhanie sa Bohu, úžerníctvo, preklínanie iných rodín, život v neodpustení, násilníctvo – bitkár, žiarlivosť, výbuchy hnevu, krádeže, vlámania, podvody v oblasti peňazí, rozširovanie klebiet...*

**Rodinný stav**

1. Žijú rodičia spolu alebo sú rozvedení?
2. Pociťoval si počas prvých 12 rokov života vo svojej rodine bezpečie a harmóniu?
3. Bol tvoj otec skutočne hlavou rodiny alebo si rodičia vymenili úlohy a hlavné slovo mala mama?
4. Ako sa tvoj otec správal k mame?
5. Mal niekto z tvojich rodičov alebo starých rodičov nemanželský vzťah?
6. Boli u tvojich predkov niektoré z nasledujúcich skutočností? (Doplň do rodokmeňa!) *Potrat, umelý potrat, mimomaternicové tehotenstvo, impotencia, spolužitie bez manželstva, neplatné manželstvo, rozvod, dieťa nevyrastalo u rodičov, týranie detí, týranie manželky, nezáujem o rodinu...*
7. Vyskytli sa vo vašej rodine vážne sexuálne hriechy? (Doplň do rodokmeňa!) *Cudzoložstvo, homosexualita, sexuálna zvrátenosť, skupinové sexuálne praktiky, pedofília – sex s deťmi, incest – krvismilstvo, znásilnenie, zneužívanie, transvestita, sklon k pornografii...*
8. Zomrel niekto z vašej rodiny neprirodzenou smrťou? (Doplň do rodokmeňa!) *Smrť následkom úrazu (nešťastia), pochovaný bez pohrebu, trest smrti, smrť utopením, násilná smrť, smrť vo vojne, vojnový zajatec, náhla neprirodzená smrť, smrť v plameňoch, mŕtvonarodené dieťa, smrť následkom samovraždy, nekresťanský pohreb bez zádušnej omše...*

**Zdravie**

1. Má alebo mal niekto z rodiny problém so závislosťou (alkohol, drogy, návykové látky, gamblerstvo)? (Doplň do rodokmeňa!)
2. Trpí alebo trpel niekto z tvojej rodiny duševnou poruchou? Napr. *Depresie, schizofrénia, neuróza, porucha osobnosti, strachy - fóbie, nutkavé konanie, nočné mory, námesačnosť, mentálny postih, Porucha prijímania potravy, tiky, poruchy správania, poruchy vývinu reči a jazyka, porucha sexuálnej identity, mánie a iné...* (Doplň do rodokmeňa!)
3. Trpí niekto z rodiny niektorým z nasledovných ochorení? *Tuberkulóza, vredy, rakovina, cukrovka, ochorenie srdca...* (Doplň do rodokmeňa!)
4. Aký má tvoja rodina vzťah k a.) jedlu, b.) pohybu, c.) odpočinku
5. Boli tvoji rodičia pri výchove prísni (konzervatívni) alebo nechávali veľkú voľnosť (liberálni)?

**Príslušnosť ku skupine**

1. Bol si ty alebo niekto z tvojej rodiny členom niektorej z týchto skupín? (Doplň do rodokmeňa!) *Ateista – komunista, slobodomurár, príslušnosť k tajnej skupine, pohanské náboženstvo, organizovaný zločin, fašizmus, nacizmus, extrémny feminizmus, príslušnosť k náboženskej sekte – napr. Svedkovia Jehovovi, Ku klux klan alebo voodoo – čarodejníctvo, pobyt vo väzení...*

Osobné zdravie

**Telesné**

1. Popíš svoje stravovacie návyky (stravuješ sa nezdravo, pravidelne alebo nepravidelne, dbáš o vyváženosť stravy, a pod.)
2. Si od niečoho závislý? (Drogy, alkohol, sladkosti, jedlo – stále len ješ.)
3. Užívaš nejaké lieky, pretože máš nejaké zdravotné alebo psychické problémy?
4. Máš problémy so spaním? Mávaš nočné mory?
5. Nájdeš si vo svojom dennom programe dostatok času na odpočinok?
6. Si adoptovaný?
7. Bol si fyzicky týraný alebo zneužívaný? Objasni.

**Duševné**

1. Mal si v minulosti problémy s niektorou z nasledujúcich vecí?

*snívanie za bieleho dňa, pocit menejcennosti, neustále obavy, predstavy, pocit neistoty, nutkavé myšlienky, bolesti hlavy, žiadostivé myšlienky, pocit neschopnosti, pochybnosti, závraty, násilnícke správanie, hranie hazardných hier, samovražedné sklony, prejavy posadnutosti, nezapríčinená agresivita, nekontrolovateľná zlosť, rasové predsudky, užívanie návykových látok, workoholik – fanatik v práci, pornografia, preklínanie...*

1. Snívaš o tom, že si niekto iný? Predstavuješ si, ž žiješ v inej dobe na inom mieste?
2. Koľko hodín týždenne tráviš pozeraním televízie, aké programy uprednostňuješ?
3. Koľko hodín venuješ čítaniu, akú literatúru čítaš (noviny, časopisy, knihy, iné...)
4. Považuješ sa za optimistu alebo pesimistu (všímaš si na druhých dobré alebo zlé stránky)?
5. Mal si niekedy pocit, že si sa zbláznil? Obávaš sa toho v súčasnosti? Vysvetli.
6. Čítaš pravidelne Bibliu? Kde a do akej miery ju študuješ?
7. Máš problém modliť sa? Vysvetli.
8. Keď si v kresťanskom spoločenstve alebo na nejakom kresťanskom programe prenasledujú ťa zlé myšlienky, si nepokojný alebo niečo podobné? Vysvetli.
9. Počúvaš často hudbu? Aký štýl hudby sa ti najviac páči?

**Citové**

1. S ktorými pocitmi máš problém?
2. *Frustrácia (nenaplnenosť, prázdnota), hnev, úzkosť, depresia, zatrpknutosť, nenávisť, pocit zbytočnosti, strach zo smrti, strach že prídeš o rozum, strach, že ti niekto ublíži, strach z ľudí, strach z neúspechu, strach z choroby, strach zo satana a pod.*
3. Ktoré z uvedených pocitov považuješ za hriešne a prečo?
4. Ktoré z nasledujúcich tvrdení najlepšie vystihuje tvoje pocity? (označ)

* Ľahko vyjadrujem svoje pocity
* Vyjadrujem len niektoré svoje pocity
* Ľahko si priznávam svoje pocity, ale ich nevyjadrujem
* Mám sklon potláčať svoje pocity
* Cítim sa bezpečnejšie, keď svoje pocity nevyjadrujem
* Svoje pocity sa snažím ignorovať, pretože im nemôžem dôverovať
* Vedome alebo nevedome ich odmietam. Nemám silu na to, aby som sa nimi zaoberal.

1. Existuje niekto, s kým by si mohol otvorene hovoriť o svojich pocitoch ( o tom, čo si myslíš o sebe, o živote a o druhých ľuďoch)
2. Nakoľko je dôležité, aby sme Bohu otvorene hovorili o svojich pocitoch? Ako si na tom ty? Vysvetli.

**Duchovný stav**

1. Keby si mal dnes zomrieť, vieš, kde by si trávil svoju večnosť?
2. Dajme tomu, že by si dnes zomrel a objavil by si sa v nebi pred Bohom, ktorý by sa ťa opýtal: Na základe čoho by som ťa mal prijať do svojej prítomnosti?“ Čo by si mu odpovedal?
3. 1Jn 5,11-12 hovorí: „Boh nám dal večný život a tento život je v jeho Synovi. Kto má Syna má život, kto nemá Syna nemá život.“ Máš v sebe Božieho Syna?
4. Ak áno, kedy si ho prijal?
5. Ako vieš, že si ho prijal?
6. Pochybuješ o svojom spasení?
7. Máš v súčasnej dobe nejaké spoločenstvo s ďalšími veriacimi?
8. Patríte do nejakej miestnej cirkvi, cirkevného spoločenstva? Podporujete pravidelne cirkev svojim časom, schopnosťami, financiami? Ak nie, prečo?
9. Vyznač, do ktorých nekresťanských okultných praktík si vstúpil? (pozri: rodinné pozadie: náboženské praktiky: bod 1)